

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

Saistošie noteikumi

Ogrē

|  |  |
| --- | --- |
| 2023.gada 16.februārī | Nr.1/2023 |
|  | (protokols Nr.2; 9) |

**Par Ogres novada pašvaldības 2023.gada konsolidēto budžetu**

*Izdoti saskaņā ar Pašvaldību likuma*

*10.panta pirmās daļas 1.punktu un*

*likumu “Par pašvaldību budžetiem”*

1. Apstiprināt Ogres novada pašvaldības **2023. gada** **pamatbudžeta** **ieņēmumus 90 685 036 *euro*** (deviņdesmit miljoni seši simti astoņdesmit pieci tūkstoši trīsdesmit seši *euro*) saskaņā ar Pielikums Nr.1.
2. Apstiprināt Ogres novada pašvaldības **2023. gada** **pamatbudžeta** **izdevumus 116 563 911 *euro*** (viens simts sešpadsmit miljoni pieci simti sešdesmit trīs tūkstoši deviņi simti vienpadsmit *euro*) saskaņā ar Pielikums Nr.2.
3. Noteikt 2023.gada budžetā **11 551 434 *euro*** (vienpadsmit miljoni pieci simti piecdesmit viens tūkstotis četri simti trīsdesmit četri *euro*) lielu Valsts kases aizņēmumu Ogres novada pašvaldības projektu realizācijas nodrošināšanai saskaņā ar Pielikums Nr.3.
4. Noteikt, ka Ogres novada pašvaldības Finanšu un Budžeta nodaļas saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem 2023.gadā nodrošina aizņēmumu pamatsummas atmaksu un aizņēmumu procentu samaksu noteiktajos termiņos un apmēros.
5. Noteikt finansējumu **aizņēmumu atmaksai 5 989 068 *euro*** (pieci miljoni deviņi simti astoņdesmit deviņi tūkstoši sešdesmit astoņi *euro*) saskaņā ar Pielikums Nr.4.
6. Ogres novada pašvaldības 2023.gada budžetā apstiprināt ieguldījumu Ogres novada pašvaldības SIA “Lielvārdes Remte” pamatkapitālā - **683 978 *euro***.
7. Apstiprināt Ogres novada pašvaldības 2023.gada valsts budžeta transfertus saskaņā ar Pielikums Nr.5.
8. Apstiprināt Mērķdotāciju sadalījumu Ogres novada pašvaldības izglītības iestāžu pedagogu algām 2023.gadam saskaņā ar Pielikums Nr.6.
9. Noteikt 2023.gadā pamatbudžeta atlikumu uz gada beigām **1 887 505 *euro*** (viens miljons astoņi simti astoņdesmit septiņi tūkstoši pieci simti pieci *euro*).
10. Apstiprināt budžeta līdzekļu **atlikumu** uz 2023.gada 1.janvāri **22 887 992 *euro*** (divdesmit divi miljoni astoņi simti astoņdesmit septiņi tūkstoši deviņi simti deviņdesmit divi *euro*).
11. Noteikt, ka tāmi par saņemtajiem ziedojumiem un dāvinājumiem 2023.gadā sagatavo par faktiski saņemto un gada sākumā atlikumos esošo līdzekļu apjomu.
12. Ziedojumu un dāvinājumu **atlikums** uz 2023.gada 1.janvāri **22 035** ***euro*** (divdesmit divi tūkstoši trīsdesmit pieci *euro*).
13. Apstiprināt Ogres novada pašvaldības aģentūras ,,Ogres komunikācijas” darba plānu 2023.gadam saskaņā ar Pielikums Nr.7.
14. Apstiprināt Ogres novada pašvaldības aģentūras ,,Rosme” darba plānu 2023.gadam saskaņā ar Pielikums Nr.8.
15. Apstiprināt Ogres novadu pašvaldību aģentūras "Tūrisma, sporta un atpūtas kompleksa "Zilie kalni" attīstības aģentūra" darba plānu 2023.gadam saskaņā ar Pielikums Nr.9.
16. Noteikt, ka Ogres novada pašvaldības administrācijas struktūrvienību, pašvaldības iestāžu un aģentūru vadītāji (budžeta izpildītāji), organizējot struktūrvienības un iestādes uzdevumu izpildi, ir atbildīgi par iepirkuma procedūras ievērošanu atbilstoši Publisko iepirkumu likumam.
17. Budžeta izpildītāji ir atbildīgi par piešķirto budžeta līdzekļu efektīvu un racionālu izlietojumu. Izdevumi pēc naudas plūsmas nedrīkst pārsniegt tāmē apstiprinātos, plānotos pašvaldības budžeta izdevumus atbilstoši ekonomiskajām un funkcionālajām kategorijām.
18. Budžeta izpildītāji drīkst izdarīt grozījumus programmu finansēšanas plānos un tāmēs 2.pielikumā apstiprināto budžeta līdzekļu ietvaros, iesniedzot apstiprināšanai Ogres novada pašvaldības Budžeta nodaļā. Šādu grozījumu rezultātā nedrīkst mainīt attiecīgajai programmai apstiprināto budžeta gada kopējo finansējumu, kā arī atalgojumu un kapitālos izdevumus.

Domes priekšsēdētājs E. Helmanis